Πρόταση απόφασης του Συμβουλίου σχετικά με τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη περί εγκρίσεως τύπου των ειδικών οργάνων για την τροφοδότηση του κινητήρα πεπιεσμένου φυσικού αερίου (CNG) στα οχήματα καθώς και των οχημάτων που είναι εφοδιασμένα με ειδικά όργανα εγκεκριμένου τύπου για την τροφοδότηση του κινητήρα πεπιεσμένου φυσικού αερίου (CNG) όσον αφορά την εγκατάσταση των εν λόγω οργάνων (98/C 374/07) (Κείμενο που παρουσιάζει ενδιαφέρον για τον ΕΟΧ) COM(1998) 565 τελικό - 98/0297(AVC)

(Υπολβήθηκε από την Επιτροπή στις 20 Οκτωβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου,

την απόφαση 97/836/ΕΚ του Συμβουλίου της 27ης Νοεμβρίου 1997 ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (1), και ιδίως το άρθρο 4 παράγραφος 2, δεύτερη περίπτωση της απόφασης 7

Εκτιμώντας:

(1) ότι όποτε ένα σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη, προς επισύναψη στην αναθεωρημένη συμφωνία του 1958, κατατίθεται προς ψήφιση από τη διοικούσα επιτροπή που έχει συγκροτηθεί κατ' εφαρμογή των διατάξεων του άρθρου 1 παράγραφος 2 της εν λόγω συμφωνίας, το σχέδιο αυτό οφείλει να έχει εγκριθεί από το Συμβούλιο προτού η Κοινότητα ψηφίσει υπέρ της υιοθέτησης ενός τέτοιου σχεδίου κανονισμού 7

(2) ότι με το σχέδιο κανονισμού περί εγκρίσεως τύπου των οργάνων για την τροφοδότηση του κινητήρα πεπιεσμένου φυσικού αερίου (CNG) στα οχήματα καθώς και των οχημάτων που είναι εφοδιασμένα με ειδικά όργανα εγκεκριμένου τύπου για την τροφοδότηση του κινητήρα πεπιεσμένου φυσικού αερίου (CNG) όσον αφορά την εγκατάσταση των εν λόγω οργάνων θα αρθούν τα τεχνικά εμπόδια στην εμπορία μηχανοκινήτων οχημάτων μεταξύ των συμβαλλομένων μερών όσον αφορά τα ειδικά όργανα για την τροφοδότηση του κινητήρα πεπιεσμένου φυσικού αερίου (CNG) στα οχήματα, καθώς και την εγκατάστασή τους στα εν λόγω οχήματα 7 ότι οι ομοιόμορφες προδιαγραφές του εν λόγω κανονισμού εξασφαλίζουν υψηλό βαθμό ασφάλειας και προστασίας του περιβάλλοντος 7

(3) ότι ο εν λόγω κανονισμός θα ενταχθεί στο σύστημα έγκρισης τύπου οχημάτων και θα συμπληρώσει τοιουτοτρόπως την ισχύουσα στην Κοινότητα νομοθεσία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ευρωπαϊκή Επιτροπή ψηφίζει υπέρ του σχεδίου κανονισμού της ΟΕΕ/ΗΕ περί εγκρίσεως τύπου των ειδικών οργάνων για την τροφοδοσία του κινητήρα πεπιεσμένου φυσικού αερίου (CNG) στα οχήματα καθώς και των οχημάτων που είναι εφοδιασμένα με ειδικά όργανα εγκεκριμένου τύπου για την τροφοδοσία του κινητήρα πεπιεσμένου φυσικού αερίου (CNG) όσον αφορά την εγκατάσταση των εν λόγω οργάνων, που περιλαμβάνεται στο έγγραφο TRANS/WP.29/1998/33, κατά την ψηφοφορία της συνεδρίασης της διοικούσας επιτροπής που θα πραγματοποιηθεί στις 11 Νοεμβρίου 1998 με την ευκαιρία της 116ης συνεδρίασης της «Ομάδας εργασίας επί της κατασκευής οχημάτων» της Οικονομικής Επιτροπής των Ηνωμένων Εθνών για την Ευρώπη, ή, κατά περίπτωση, όταν κατατεθεί προς ψήφιση σε επόμενη συνεδρίαση.

(1) ΕΕ L 346 της 17.12.1997, σ. 78.